Tutlayt n tmaziɣt tella d timawit kan I waṭas n leqrun, ɣef waya aṭas n wawalen I as-iruḥen, maca iseggasen-agi ineggura, bdan yimusnawen ttarun-tt, ad d-naf timucuha, timseƐraq, isefra, inzan, …atg, ttwarun irkelli yerna tuget deg-sen teqdec-iten tsekla. Anagar iḍrisen teqdec tsekla ad d-naf wid teqdec ‘’tesnilest’’, gar-asen ismawen imaẓlayen, tzerrew ‘’tesnisemt’’ yellan d aḥric seg ‘’tesnilest’’. Ismawen imaẓlayen bḍan ɣef sin n yiḥricen, llan yismawen n yimdanen tzerrew ‘’tesnismiddent’’, am wakken llan daɣen yismawen n yidigan tzerrew ‘’tesmidegt’’, i yellan d asentel n tezrawt-agi.